Diari Oficial de la Generalitat Valenciana


Sumari del DOGV 3698, del 29-02-2000 (2000/1492)

ORDRE d’11 de febrer de 2000, de la Conselleria de Cultura, Educació i Ciència, per la qual s’amplia l’import global màxim previst en l’Ordre de 30 de novembre de 1999, de la Conselleria de Cultura, Educació i Ciència, per la qual s’aproven les bases reguladores per a complementar les beques a la mobilitat dels estudiants universitaris, Programa Sòcrates Erasmus, per al curs 1999/2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3698

Data del DOGV
:   29-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1492


Data del document
:   11-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * assignació per estudis
    * ensenyament d'idiomes
    * llengua estrangera
    * Comunitats Europees
    * estudiant
    * ajuda pública
    * suport econòmic

ORDRE d'11 de febrer de 2000, de la Conselleria de Cultura, Educació i Ciència, per la qual s'amplia l'import global màxim previst en l'Ordre de 30 de novembre de 1999, de la Conselleria de Cultura, Educació i Ciència, per la qual s'aproven les bases reguladores per a complementar les beques a la mobilitat dels estudiants universitaris, Programa Sòcrates Erasmus, per al curs 1999/2000. [2000/X1492]
  
A fi de beneficiar un major nombre d'estudiants universitaris de la Comunitat Valenciana de les ajudes complementàries a les beques per al foment de la mobilitat, Programa Sòcrates Erasmus, convocades per Ordre de 30 de novembre de 1999 (DOGV núm. 3.653, de 27.12.1999), s'augmenta en trenta-cinc milions el crèdit inicial previst en l'ordre de convocatòria, de trenta-cinc milions de pessetes.
  
Atés que en la línia de subvenció corresponent a estes ajudes, existix una quantitat disponible suficient, sembla convenient atendre un major nombre d'estudiants que reunisquen els requisits per a ser beneficiaris d'estes.
  
Per tot allò, i fent ús de les competències que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
S'amplia l'import global màxim previst en l'apartat segon de l'Ordre de 30 de novembre de 1999, de la Conselleria de Cultura, Educació i Ciència, per la qual s'aproven les bases reguladores per a complementar les beques a la mobilitat dels estudiants universitaris, programa Sòcrates Erasmus, per al curs 1999/2000, en 35 milions de pessetes, a càrrec de la línia 406/000/000 Ajuda Programa Erasmus del programa pressupostari 60.36.478.77 Ensenyaments Universitaris, del Pressupost de la Generalitat Valenciana per a l'any 2000.
  
DISPOSICIONS FINALS
  
Primera
  
Es faculta a la directora general d'Ensenyaments Universitaris i Investigació per a dictar les instruccions complementàries que siguen necessàries per a dur a terme el que disposa esta ordre.
  
Segona
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició o caldrà plantejar directament el recurs contenciós administratiu, en el terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes comptador des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana
  
València, 11 de febrer de 2000
  
El conseller de Cultura, Educació i Ciència,
  
MANUEL TARANCÓN FANDOS